stanford-oval/wikipedia huggingface dataset:
Chickasaw’t
Historia > Uusi alku

Chickasaweista tuli 10 vuoden ajaksi osa choctaweita. Identiteettinsä kadottaneina he joutuivat torjumaan ympäristön heimojen hyökkäyksiä, kunnes 1850-luvun puolivälissä he irtaantuivat omaksi heimokseen. Rasittavat pakkomuutot ja omien maitten puolustaminen "huopaintiaanien" (kiowat, comanchet jne.) ryöstöretkiä vastaan olivat kuitenkin ehtineet pudottaa heidän lukumääräänsä.
1856 chickasawien kansakunta aloitti uudelleenmuotoutumisensa. Perinteinen heimopäällikkö muuttui kuvernööriksi, joka valittiin yleisöäänestyksellä kahdeksi vuodeksi kerrallaan. Puoliverinen Cyrus Harris aloitti chickasawien ensimmäisenä kuvernöörinä samana vuonna ja kaksi vuotta myöhemmin hänen paikalleen astui Daugherty (Winchester) Colbert. 1859 chickasawit muodostivat cherokeiden, choctawien, creekien ja seminolien kanssa viiden sivistyneen heimon liiton, joilla oli Yhdysvaltain mallin mukainen demokraattinen hallinto ja lähes täydellinen sisäinen autonomia. Yhdysvaltain sisällissodassa (1861–65) chickasawit asettuivat etelävaltioiden puolelle pohjoisvaltioita vastaan. Osa heistä jäi armeijan vakinaiseen palveluun sodan päättymisen jälkeen.
Vuonna 1866, pohjoisvaltioiden voitettua sodan, Yhdysvallat teki sopimuksen orjatyövoiman lakkauttamisesta viiden sivistyneen heimon keskuudessa. Käytännössä tämä merkitsi mustien orjien siirtymistä heimojen kansalaisiksi. Chickasawit kieltäytyivät aluksi noudattamasta uutta käytäntöä, mutta taipuivat myöhemmin Yhdysvaltain ehtoihin.
Rikkaiden Colbertien vaikutusvallan myötä chickasawit menestyivät. Maanviljely tuotti heille paljon ylijäämää, ja he perustivat sahalaitoksia, erilaisia käsityöhön perustuvia liikkeitä ja kouluja, joista osa oli vain tytöille.
Historia > 1900-luku

Chickasawien ja muiden sivistyneiden heimojen maa-alueet joutuivat Yhdysvaltain huomion kohteeksi 1800-luvun lopulla. 1898 kirjoitetun uuden lain nojalla maista suurin osa siirtyi valkoisten viljelijöiden haltuun.
Vuonna 1907 chickasawien autonomia purettiin, ja heimo lakkasi olemasta vuosikymmenien ajaksi. Heidän kotimaansa Oklahoma julistettiin omaksi osavaltiokseen ja sen asukkaista tuli tavallisia amerikkalaisia. Myöhemmin 1936 Oklahoman valtion sosiaalityön tekemällä huolenpidolla saatiin aikaiseksi seudun heimojen uudelleenorganisoituminen, mutta chickasawien jääräpäisyys esti heitä alistumasta tähän menettelyyn. 1970-luvun aikana laajalle levinnyt intiaaniaktiivien liike käynnisti tehokkaasti heidän omien oikeuksiensa ajamisen. Chickasawit heräsivät "horroksestaan" liikkeen mukana, ja 1983 heidät tunnustettiin jälleen omaksi kansakseen. Chickasawit ovat sittemmin onnistuneet pääsemään varsin merkittävään asemaan Oklahoman kulttuurielämässä. Vaikka alkuperäinen kulttuuri on vuosien aikana sammunut, monet heistä puhuvat yhä omaa kieltään. Enemmistö kuitenkin polveutuu valkoisista. Väkiluku oli 2000-luvun alussa noin 40 000, ja he ovat Yhdysvaltain kymmenen suurimman heimon joukossa.
Kulttuuri > Asuminen

Joskus 1300-luvun aikana chickasawien on otaksuttu ylittäneen Mississippijoen Red Riverin laaksossa. Tradition mukaan he kulkivat läpi Mississippin ja perustivat ensimmäisen kiinteän kylänsä nykyisen Hutsvillen lähelle, Alabamaan. Tästä eteenpäin chickasawit harrastivat paljon haja-asutusta jokien varsilla niin Mississipissä kuin Tennesseessäkin. Heillä oli tärkeitä kyliä nykyisen Tupelon seuduilla, samoin lähellä Memphisiä. Heidän 1700-luvun "kaupungeikseen" on nimetty Ackia (engl. Old town), Amalatha, Ashukhuma (Red grass), Chatelaw (Copper Town), Chukalafaya (Long town), Chucalissa (Great town), Tuscahaw, Melettaw ja Yaneka. Kylät oli ympäröity paaluvarustuksin. Jokaisella perheellä oli sekä kesä- että talviasunto sekä erillinen varastorakennus jyville ja muille ruokatarpeille. Myös naisille oli varattu oma maja heidän vaivojaan varten. Talviasunnot olivat korkealle maapohjalle savesta rapattuja pyöreäpohjaisia majoja, jotka pitivät hyvin kylmän ulkopuolellaan. Kesätalot olivat suorakaiteen muotoisia kalkilla valkaistuja rakennuksia. Lisäksi kyliin kuului seremoniatalo, kivikiukainen sauna ja pallokenttä. Chickasawien suosituimmat joukkuepelit olivat toli (lacrosse), chunkey ja akabatle. Kaksi ensin mainittua edustivat miehisiä kontaktilajeja, kun taas akabatlessa miehet ja naiset pelasivat toisiaan vastaan. Urheilutapahtumat päättyivät juhliin, johon osallistuivat niin pelaajat kuin katsojatkin.
Kulttuuri > Elintavat ja viholliset

Chickasawien laajat metsästysalueet ulottuivat Tennesseestä ja Mississipistä läntisen Kentuckyyn asti. He olivat yhtä lailla niin metsästäjiä, maanviljelijöitä kuin kauppiaitakin. Shawneilta ostamat hevoset saivat chickasawit innostumaan myös hevostaloudesta, ja he jalostivat rodun, joka tunnetaan chickasaw-hevosena. Ne olivat nopeajalkaisia ja kestävyydestään tunnettuja.
Koska suuri osa chickasawien maasta muodostui syvistä metsäseuduista ja monista vesireiteistä, he liikkuivat sekä jaloin että kanootein. Heidän on sanottu olleen hyviä uimareita ja juoksijoita. Soturien koulutus alkoi lapsena. Varhaiset siirtolaiset kuvasivat chickasaweja pitkiksi ja sopusuhtaisiksi. Soturit käyttivät simpukoiden kuoria saksina ja poistivat hiukset sivuilta jättäen keskelle päätä kukonharjan. Kasvot maalattiin sotia ja seremonioita varten. Eri värit ja kuviot kertoivat käyttäjänsä klaaniyhteydestä. Ansioituneet chickasawsoturit saattoivat kantaa ulkoisena tunnusmerkkinä joutsenen sulista tehtyä viittaa. Chickasawit eivät hävinneet yhtäkään merkittävää taistelua, vaikka heitä ympäröi huomattavasti vihollisia.  Jolleivat he käyneet sotaa naapuriensa choctawien, cherokeiden tai shawneiden kanssa, niin he ahdistelivat kaukaisempia heimoja, kuten ottawia, wyandotineja ja illinoiseja. Chickasawien tapa sotia on todettu olleen erityisen tehokas. Hyökkäyksissä he käyttivät noin 50 soturia käsittävää joukkoa, joka liikkui äänettömästi ja iski yllättäen.
Kulttuuri > Puoliveriset

1700-luvun puolivälissä Charlestonin alueilla asuvat skotlantilaiset kauppiaat alkoivat vierailla chickasawien kyliin ja aiheuttivat seka-avioliittoja. Tämän seurauksena chickasaweista tuli matrilineaalisia, kun puoliveriset lapset otettiin äitiensä klaaniin ja näin ollen heimon jäseniksi. Irlantilainen kauppias ja historioitsija James Adair otti vaimokseen chickasaw-naisen. Skotlantilaisella James Logan Colbertilla oli useita lapsia chickasaw-vaimojensa kanssa. Colbertin lapsista tuli myöhemmin melkoisia vaikuttajia, jotka johtivat chickasaweja sodissa ja auttoivat heimoa vaikeuksissa.
Joidenkin chickasaw-kylien asukkaista yli puolet saattoi muodostua puoliverisistä, joita englantilaiset kutsuivat nimellä breed. Tämä aiheutti ongelmia. Täysveriset chickasawit olisivat halunneet säilyttää varhaisen kulttuurinsa, kun taas seka-avioliittojen jälkeläiset pyrkivät sekoittamaan molempien kulttuuria keskenään yhdistämällä eurooppalaisia tapoja chickasawien omiin traditioihin. Lopputuloksena koko kansakunta alkoi vieraantua omista perinteistään, varsinkin 1700-luvun jälkimmäisellä puoliskolla.
Kulttuuri > Klaanit, päällikkyys ja kurinpito

Chickasawit eivät jakautuneet heimoihin, mutta heillä oli paljon klaaneja, vaihdellen välillä 7–15. Klaanin jäsenyys periytyi äidin puolelta. Kylät ja klaanit olivat itsenäisiä, mutta ne yhdistyivät sotien aikana. Jokaisella klaanilla oli oma päällikkönsä. Arvostetuimmasta minkojen klaanista valittiin koko kansan ylin päällikkö eli "Suuri minko", joka oli yleensä vaikutusvaltaisten chickasawperheiden perinnöllinen asema.
Chickasawien laki oli tarkoin määritelty koskien murhia, ryöstöjä, jumalanpilkkaa ja aviorikoksia. Klaanineuvosto langetti tuomion, joka pantiin täytäntöön joko yksityisesti tai julkisesti ja johon kuului ruoskimista ja muuta kidutusta. Murhamiehiä jäljitettiin kaukaisiltakin seuduilta. Jos tappajaa ei saatu kiinni, tuomittiin rikoksesta joku hänen sukulaisistaan. Kuolemantuomion pani täytäntöön uhrin vanhin veli tai muu lähisukulainen. Avionrikkojat sovittivat tekonsa nöyryyttämällä itsensä julkisesti. Kumpikin osapuoli joutui juoksemaan alastomina chickasawkylän läpi asukkaiden ruoskiessa heitä. Aviomiehen oikeus oli myös erikseen hakata tai ruoskia vaimonsa rakastaja. Naisten kärsivät rangaistukset liittyivät heidän ulkonäkönsä turmeluun. Hiukset saatettiin nyppiä pois ja kasvot silpoa.
Kulttuuri > Uskonto

Chickasawien ylin jumala oli Ababinili, joka oli tiiviisti yhteydessä aurinkoon, taivaaseen ja tuleen. He uskoivat hyvien ansaitsevan paikan taivaassa ja pahantekijöiden joutuvan ikuisesti vaeltamaan noitien maassa. Kun heimon jäsen kuoli, hänet haudattiin talonsa alle. Vainaja asetettiin istuma-asentoon ja hänen punaisiksi maalatut kasvonsa suunnattiin osoittamaan kohti länttä. Jos kuolema oli ihmisen aiheuttama, vainajan henki ei saanut rauhaa ennen kuin hänen kuolemansa oli kostettu. Tietäjät selvittivät tautien ja onnettomuuksien alkuperää, sillä yleinen uskomus oli, että niiden takana olivat noidat tai tapetun eläimen henki.
Aiheesta muualla

Kuvia tai muita tiedostoja aiheesta Chickasaw’t Wikimedia Commonsissa
De Soton reitti.
Hernando de Soto
Robert de La Salle Mississipillä.
Louisianan kuvernööri Jean-Baptiste Le Moune de Bienville epäonnistui sotaretkillään chickasaweja vastaan.
Louisianan intiaaneja (chickasaweja tai choctaweja.)
Chickasaw Bluffiin rakennettiin Memphis. Paikka oli toiminut muinaisten chickasawien pohjoisiin suuntautuneen kauppaliikenteen satamana.
Chickasawit toimivat choctawien puskurina läntisimpiä heimoja vastaan.
Yhdysvaltain edustajainhuoneen jäsen Thomas Jeffrey Cole on chickasaw-intiaani.
Winchester Colbert oli chickasawien toinen kuvernööri 1800-luvun puolivälissä. Hän edusti puoliverisen kansanosan jälkeläisiä ja toi mukanaan yhä enemmän valkoisen miehen kulttuuria, mutta nosti myös ratkaisevasti kansansa elintasoa.
Clemenzin avaus

Clemenzin avaus on shakkiavaus, jota kuvaa siirto
Avaus on nimetty virolaisen Hermann Clemenzin mukaan. Avaus kuuluu epätavallisiin avauksiin ja se luokitellaan ECO-koodistolla koodille A00.
Siirto 1.h3 on hyvin passiivinen, mikä on yksi syy sen harvinaisuuteen. Siirron ainoa apu on yleensä se, että se estää mustaa pelaamasta lähettiään g4:ään kiinnittämään valkean f3-ratsua. Mustalle sopivia vastauksia ovat kaikki normaalit aloitussiirrot, kuten c5, d5, e5, Rc6 ja Rf6.
Clemenzin avaus muuntuu Grobin hyökkäykseksi, jos valkea pelaa siirron g4. Siirron tarkoitus on sivustoida kuningaslähetti. Siirrot h3 ja g4 kuitenkin heikentävät valkean kuningasasemaa niin paljon, että kuningatarsivustalle linnoittaminen on kuningassivustaa kannattavampaa. Avaus voi muuntua myös hollantilaisen puolustuksen teräviin linjoihin jatkossa 1...f5 2.d4. Nyt valkea jatkaa usein siirrolla g4.
Citroën SM

Kaksoisturbomoottorilla varustettu Citroën SM.
Citroën SM on ranskalaisvalmisteinen henkilöauto. Kulmikasta muotoilua, edistyksellisiä innovaatioita sisältänyttä sekä siten 1970-lukulaista ja muutenkin merkille tunnusomaisia piirteitä noudattaneessa automallissa oli V6-moottori. Moottori on ollut aluksi 2,7-litrainen kaasutinmoottori, sittemmin ruiskutusmoottori. Sarjatuotantomalli oli näistä nopein, sillä sen suurin nopeus on 228 km/h. Myöhemmät mallit olivat 3,0 litran moottorilla varustettuja. Citroën SM:ää käytettiin varsinkin ratakilpailuautona. lähde?
Autossa oli joko kolmivalintainen automaattivaihteisto taikka viisinopeuksinen käsivalintavaihteisto. Malli oli valmistuksessa vuosina 1970–1975. Kehitysyhteistyötä tehtiin sekä Chryslerin että Maseratin kanssa. Tehostettu Diravi-ohjaus on nopea ja tarkka. Korin muotoilu muistuttaa Citroën DS:ää ja CX:ää suuresti, mutta se oli kolmiovinen coupé. Perusmallin teho on 170 hevosvoimaa (130 kW), se kiihtyy 0–100 km/h 8,5 sekunnissa, ja sen huippunopeus on 220 km/h. lähde?
Automallista tehtiin myös niin sanottu muskeliversio, joka sisälsi bi-turbon eli kaksoisturbomoottorilla varustetun version. Sillä tehtiin nopeusennätyksiä. Bonnevillen aavikolla tehostetulla kaksoisturboahdetulla autolla ajettiin nopeudella 325 km/h. Citroën SM:n eri versioita valmistettiin yhteensä 12 920 kpl. Neliovinen sedan sekä cabriolet-avomalli olivat harvinaisempia versioita tästä automallista. lähde? Neliovista Opéraa valmistettiin ainoastaan kahdeksan kappaletta.
Vuonna 1971 Citroën SM maksoi Suomessa 95 000 markkaa, mikä oli lähes kolminkertaisesti Citroën DS:n hintaan verrattuna (33 990 markkaa). Suomeen tuli uutena vain kaksi Citroën SM -autoa, joista toinen Helsinkiin ja toinen Savonlinnaan.
Chapron-SM:t

Koriräätäli Henri Chapron (Henri Albert Maurice Chapron, 1886-1978), jonka yritys toimi Levallois-Perretissä vuosina 1923-1985, oli eräs Ranskan merkittävistä erikoiskorien valmistajista. Chapron muokkasi monia Citroën-automalleja, ja yritys valmisti myös SM-mallista useita omintakeisia versioita.
Mylord oli vuosina 1971-1973 viitenä kappaleena valmistettu SM-avoauto kangaskatolla.
Opéra oli SM:n 29 senttimetrillä pidennetty ja neliovinen edustusauto kiinteällä metallikatolla. Sen kokonaispituus oli 5 190 cm. Opéra-autoja valmistui aikavälillä 1972-1974 seitsemän kappaletta.
Présidentielle oli edellä mainitun Opéra-edustusauton edelleen 5 600 senttimetriin pidennetty muunnos. Chapron valmisti sitä kaksi kappaletta presidentti Georges Pompidoun vuoden 1971 toimeksiannosta, mitkä palvelivat valtiollisina paraatiautoina Pariisin rekisteritunnuksilla 2 PR 75 sekä 3 PR 75. Présidentielle-autoista toinen palveli Élysée-palatsia vuoteen 2007 asti ja on edelleen sen hallussa (kuva), ja toinen on Citroënin hallussa.
Aiheesta muualla

Kuvia tai muita tiedostoja aiheesta Citroën SM Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Citroën Présidentielle 3 PR 75 näyttelyssä 2019
Citroën SM vuonna 2014 Ranskassa.
Käännös suomeksi
Coatlicue

Coatlicuen patsas Mexico Cityn kansallisessa antropologian museossa.
Coatlicue ("Käärmehame") on asteekkien maan ja tulen jumalatar sekä jumalten äiti. Hän on joissain legendoissa lisäksi Ometeotlin feminiininen aspekti. Coatlicuea kutsutaan myös nimillä Teteoinnan (“Jumalten äiti”) ja Toci (“Isoäitimme”).
Kuvataiteessa Coatlicue esitetään pelottavan näköisenä. Hänen hameensa koostuu käärmeistä ja kaulanauha ihmisuhrien sydämistä, katkaistuista käsistä sekä pääkalloista. Jumalattaren käsissä ja jaloissa on terävät kynnet. Jumalatar symboloi maata sekä luovana että tuhoavana voimana. Coatlicuen kahtalainen luonne näkyy selvästi häntä esittävissä kuvissa ja veistoksissa: kasvot koostuvat kahdesta käärmeestä, joilla on torahampaat, hameen käärmeet viittaavat hedelmällisyyteen, riippuvat rinnat siihen, että hän on ruokkinut monia, julma kaulanauha tarkoittaa, että hän ravitsee itseään vainajilla, aivan kuten maa, joka hyödyntää kaiken, joka kuolee. Coatlicue oli verenhimoinen, jatkuvasti uhreja vaativa jumalatar, joka tuli kylläiseksi vain ihmisten lihasta ja verestä. Asteekkien pitikin jatkuvasti käydä kukkaissotia, jotta saataisiin riittävästi vankeja uhrattavaksi.
Coatlicue oli pilvikäärmeen ja metsästyksen jumalan Mixcoatlin vaimo, ja hän alkoi taianomaisesti odottaa Huizilopochtlia, kun höyhenpallo putosi hänen viereensä. Jumalatar pisti sen poveensa ja havaitsikin myöhemmin olevansa raskaana. Uutiset Coatlicuen raskaudesta kuitenkin suututtivat hänen silloiset lapsensa, neljäsataa poikaa ja tytärtä, jotka päättivät, että heidän kunniattoman äitinsä oli kuoltava. Mutta syntymätön Huizilopochtli neuvoi äitiään pakenemaan luolaan. Kun kaikki neljäsataa lasta hyökkäsivät synnyttävän äitinsä kimppuun, syöksyi Huizilopochtli kohdusta ja surmasi useita vanhempia sisaruksiaan. Muut hyväksyivät pian Huizilopochtlin ylemmyyden, ja jopa maissin jumala Xipe Totec luovutti Huizilopochtliille maissin herruuden.
Claudine (kirjasarja)
Teokset

Claudine à l’école, 1900
Claudine à Paris, 1901
Claudine en menage, 1902
Claudine s’en va, 1903
La Rettraite sentimentale, 1907
Lena Claesson-Welsh

| Lena Claesson-Welsh> Henkilötiedot |
| --- | --- |
Syntynyt: 15. lokakuuta 1956 (ikä 68) Mörlunda
Kansalaisuus:  Ruotsi
Ammatti:  lääketieteellisen biokemian professori
Koulutus ja ura
Tutkinnot:  Uppsalan yliopisto (MD 1979, Ph.D. 1984)
Instituutti:  Uppsalan yliopisto
Aiheesta muualla
Lena Claesson-Welsh (Uppsala universitet)
Lena Claesson-Welsh (o.s. Claesson; s. 15. lokakuuta 1956 Mörlunda) on ruotsalainen lääketieteen tohtori ja Uppsalan yliopiston lääketieteellisen biokemian professori. Hänen johtamansa tutkimusryhmän keskeinen tutkimuskohde on ihmisen veri- ja imusuonisto sekä näiden merkitys fysiologiassa ja patologiassa. Tutkimuksella on pyritty selvittämään esimerkiksi, kuinka syöpäkasvaimen verisuonisto toimii ja mitkä aineet edesauttavat syöpäkasvaimen verisuoniston kasvua. Tämä tietämys voisi mahdollistaa syöpähoidon kohdistamista.
Claesson valmistui Uppsalan yliopistosta lääkäriksi 1979 ja edelleen lääketieteen tohtoriksi 1984. Hänen englanninkielinen väitöskirjansa (1984) oli otsikoitu Association of class II histocompatibility antigens with an invariant molecule; implications for intracellular transport. Työ valmistui Per A. Petersonin ohjauksessa. Postdoc-opiskelu Chicagon yliopistossa Pat Spearin ryhmässä (1984–1986). Claesson-Welsh on ollut Uppsalan yliopiston lääketieteellisen ja fysiologisen kemian dosentti vuodesta 1987. Hän on ollut Euroopan molekyylibiologian järjestön EMBO:n jäsen vuodesta 2017 ja  Academia Europæan jäsen vuodesta 2016.
Palkinnot

Claesson-Welsh on saanut työstään tunnustuksia:
Erik K. Fernströmin palkinto (1996)
Anders Jahren nuoren tutkijan palkinto (1996)
Ruotsin kuninkaallisen tiededakatemian jäsenyys
Wallenberg Scholar (Knut ja Alice Wallenbergin säätiö; 2009 ja 2016)
Suomen Tiedeseuran jäsenyys (2014)
Vuoden syöpätutkija (Swedish Cancer Foundation; 2017)
Aiheesta muualla

Lena Claesson-Welshin Goole Scholar -profiili (englanniksi) (scholar.google.com)
Lena Claesson-Welsh. Uppsala University, Department of Immunology, Genetics and Pathology (englanniksi) (researchgate.net)
Lena Claesson-Welsh – Vascular biology[vanhentunut linkki] (englanniksi) (igp.uu.se)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Israel  Belgia  Yhdysvallat 
Tieteilijät:  ORCID 
Muut:  IdRef
Kei Kamara

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kei Ansu Kamara
Syntymäaika: 1. syyskuuta 1984
Syntymäpaikka: Kenema, Sierra Leone
Pelipaikka: Keskushyökkääjä
Pituus: 1, 88 M
Seura
Seura: CF Montréal
Pelinumero: 23
Seurat
| Vuodet | Seura | O | (M) |
| 2004-2005 | Orange County Blue Star | 19 | (16) |
| 2006-2007 | Columbus Crew | 26 | (5) |
| 2008 | San Jose Earthquakes | 12 | (2) |
| 2008-2009 | Houston Dynamo | 32 | (7) |
| 2009-2013 | Sporting Kansas City | 113 | (38) |
| 2013 (laina) | Norwich City | 11 | (1) |
| 2013-2014 | Middlesbrough | 25 | (4) |
| 2015-2016 | Columbus Crew | 41 | (27) |
| 2016-2017 | New England Revolution | 52 | (19) |
| 2018 | Vancouver Whitecaps FC | 28 | (14) |
| 2019-2020 | Colorado Rapids | 28 | (17) |
| 2020 | Minnesota United | 7 | (1) |
| 2021 | HIFK | 10 | (5) |
| 2022- | CF Montréal |  |  |
| Yhteensä | Yhteensä | 394 | (151) |
Maajoukkue
| 2008 | Sierra Leonen jalkapallomaajoukkue | 33 (6) | 33 (6) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2021.  Maajoukkueuran tilastot päivitetty 24. syyskuuta 2021.
Kei Ansu Kamara (s. 1. syyskuuta 1984 Kenema) on sierraleonelainen jalkapalloilija, pelipaikaltaan keskushyökkääjä. Kamara edustaa Major League Soccerissa pelaavaa CF Montréalia. Tämän lisäksi Kamara on vuodesta 2008 alkaen edustanut Sierra Leonen jalkapallomaajoukkuetta, jonka paidassa hän on tehnyt 6 maalia.
Kamara on yksi 10 ainoasta pelaajasta MLS:n historiassa, joka on tehnyt yli 100 maalia. Yhteensä maaleja on kertynyt 359 ottelussa 129. Kamara on MLS:n historian kolmanneksi paras maalintekijä.
Lapsuus

Kamaran ollessa vain 7-vuotias Sierra Leonen sisällissota puhkesi. Tällöin hänellä ei ollut mielessä ammattijalkapallo vain se, että hän pääsisi pois kotimaastaan sisällissodan alta. Hänen äitinsä muutti Yhdysvaltoihin tienaamaan rahaa ja Kamara asui yhdessä serkkujen ja sisarustensa kanssa. Kamara kertoo edelleen näkevänsä painajaisia 10-11 vuoden iästä, jolloin hän näki kapinallisten teloituksen.
Kamara pääsi pakenemaan Yhdysvaltoihin 16-vuotiaana. Kamara pääsi opiskelemaan yliopistoon. Koska hän oli jäänyt jälkeen opiskeluissaan, hän suuntasi energiansa urheiluun. Jalkapallon lisäksi Kamara pelasi myös lentopalloa, mutta lopulta Kamara valitsi jalkapallon.
Pelaajaura > MLS alku

Columbus Crew valitsi Kamaran vuoden 2006 MLS SuperDraftissä. Kamara pelasi siellä kolme kautta tehden 36 ottelussa 5 maalia. Vuonna 2008 Kamara siirtyi San Jose Earthquakesiin pelaajavaihdolla. Hän pelasi San Josessa vain yhden kauden pelaten 12 ottelua ja tehden 2 maalia. Myöhemmin vuonna 2008 Kamara siirtyi Houston Dynamoon, jossa hän pelasi vuoteen 2009 asti.
Pelaajaura > Sporting Kansas City

Vuoden 2009 syyskuussa Kamara siirtyi Sporting Kansas Cityn riveihin. Kansasin riveissä hän pelasi kausien 2009-2013 aikana 113 ottelua, tehden 38 maalia.
Pelaajaura > Aika Englannissa > Norwich City

Kaudella 2013 Kamara siirtyi lainalla Kansas Cityn riveistä Englannin Valioliigaan Norwich Cityn riveihin kauden loppuun asti. Norwichin paidassa hän ehti pelata 11 ottelua, joissa hän iski 1 maalin.
Pelaajaura > Aika Englannissa > Middlesborough

Kauden 2013 jälkeen Kamara siirtyi Englannin toiseksi korkeimmalle sarjatasolle Middlesbroughn riveihin kahden vuoden sopimuksella. Kamara kuitenkin jätti seuran vain vuoden jälkeen seurajohdon kanssa sattuneiden väärinkäsitysten ja ongelmien takia. Hänen mukaansa seura ei tukenut häntä hänen sairastaessa malariaa.
Pelaajaura > Paluu MLS:ään > Columbus Crew

Vuonna 2014 ilmoitettiin, että kahden kauden jälkeen Englannissa, Kamara palasi takaisin MLS:ään Columbus Crewn riveihin.  MLS:n sääntöjen vuoksi Kamara ei pystynyt pelaamaan otteluja kauden 2014 puolella, mutta hän pystyi silti osallistumaan harjoituksiin. Kamara pääsi takaisin pelikentille kaudella 2015.
Pelaajaura > Paluu MLS:ään > New England Revolution

Vuonna 2016 Kamara siirtyi New England Revolutionin riveihin. Whitecpapsin paidassa hän pelasi 28 ottelua ja teki 14 maalia.
Pelaajaura > Paluu MLS:ään > Vancouver Whitecaps

Vuonna 2017 Kamara siirtyi Vancouver Whitecaps FC:hen. Vancouverista hän lähti kauden 2018 loputtua, kun hänen sopimusensa päättyi.
Pelaajaura > Paluu MLS:ään > Colorado Rapids

Joulukuussa 2018 Kamara siirtyi Colorado Rapidsin riveihin. Coloradosta hän lähti vuonna 2020 jälkeen. Coloradossa hän viimeisteli 17 maalia 38 ottelussa.
Pelaajaura > Paluu MLS:ään > Minnesota United

Syyskuussa 2020 Kamara siirtyi Minnesota Unitediin. Unitedissa pelatessaan hän teki yhden maalin 7 ottelussa ja hänestä tuli näin MLS:n ainoa pelaaja, joka on tehnyt maalin 8 eri joukkueessa.
Pelaajaura > HIFK

Kei Kamara siirtyi heinäkuun 2021 lopussa Helsingin IFK:n riveihin. Sopimus kattaa alustavasti kauden 2021, mutta siihen sisältyy myös optio jatkaa seurassa kaudella 2022.
Pelaajaura > CF Montréal

Kamara siirtyi helmikuussa 2022 takaisin pelaamaan Yhdysvaltain korkeimmalle sarjatasolle CF Montréalin riveihin. Sopimus on yksivuotinen ja siihen sisältyy optio jatkaa seurassa kaudella 2023.
Aiheesta muualla

Kuvia tai muita tiedostoja aiheesta Kei Kamara Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kei Kamara
Kei Kamara Houston Dynamossa
Käännös suomeksi
Elisa Open Suomi 1

Elisa Open Suomi 1 oli Elisa Esportsin ja Esportalin yhteistyössä järjestämä Counter-Strike: Global Offensive -turnaus. Turnauksen palkintona oli 10 000 euroa ja paikka Elisa Invitational Spring 2022 -turnaukseen. Turnaus koostui kolmesta osasta: avoimista karsinnoista, runkosarjasta ja pudotuspeleistä. Turnauksen voitti KOVA sen päihitettyä HAVUn finaalissa.